CELEX: 32005R1845
Language: da
Date: 2005-11-11 00:00:00
Title: Kommissionens forordning (EF) nr. 1845/2005 af 11. november 2005 om åbning af en løbende licitation med henblik på salg på EF-markedet af majs fra det tjekkiske interventionsorgan

12.11.2005   
            
            
               DA
            
            
               Den Europæiske Unions Tidende
            
            
               L 296/3
            
         
      KOMMISSIONENS FORORDNING (EF) Nr. 1845/2005
   af 11. november 2005
   om åbning af en løbende licitation med henblik på salg på EF-markedet af majs fra det tjekkiske interventionsorgan
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1784/2003 af 29. september 2003 om den fælles markedsordning for korn, særlig artikel 6 (1), og
   ud fra følgende betragtninger:
   
               (1)
            
            
               I Kommissionens forordning (EØF) nr. 2131/93 af 28. juli 1993 om procedurer og betingelser for salg af korn fra interventionsorganerne (2) er det bl.a. fastsat, at salg af korn, som interventionsorganerne ligger inde med, skal foregå ved licitation og på prisbetingelser, som gør det muligt at undgå markedsforstyrrelser.
            
         
               (2)
            
            
               Som følge af de ugunstige vejrforhold på Den Iberiske Halvø er majspriserne på EF-markedet relativt høje, hvilket gør det vanskeligt for producenterne og foderindustrien at skaffe forsyninger til konkurrencedygtige priser.
            
         
               (3)
            
            
               Tjekkiet har interventionslagre af majs, som bør afvikles.
            
         
               (4)
            
            
               Der bør derfor stilles majs fra det tjekkiske interventionsorgans lagre til rådighed på det indre marked for korn.
            
         
               (5)
            
            
               Af hensyn til situationen på EF-markedet bør det fastsættes, at Kommissionen forvalter licitationen. Der bør desuden fastsættes en tildelingskoefficient for de bud, der svarer til minimumssalgsprisen.
            
         
               (6)
            
            
               I det tjekkiske interventionsorgans meddelelse til Kommissionen er det desuden vigtigt at bevare de bydendes anonymitet.
            
         
               (7)
            
            
               Med henblik på en modernisering af forvaltningen bør det fastsættes, at oplysningerne til Kommissionen skal fremsendes elektronisk.
            
         
               (8)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Korn —
            
         UDSTEDT FØLGENDE FORORDNING:
   Artikel 1
   Det tjekkiske interventionsorgan afholder løbende licitation med henblik på salg på EF's indre marked af 31 185 t majs, som det ligger inde med.
   Artikel 2
   Det i artikel 1 nævnte salg foregår på betingelserne i forordning (EØF) nr. 2131/93.
   Uanset nævnte forordning:
   
               a)
            
            
               udarbejdes buddene med henvisning til den faktiske kvalitet af det parti, buddet vedrører
            
         
               b)
            
            
               fastsættes minimumssalgsprisen på et sådant niveau, at den ikke forstyrrer kornmarkedet; den må under ingen omstændigheder være mindre end den interventionspris, der gælder i den pågældende måned, inklusive månedlige forhøjelser.
            
         Artikel 3
   Uanset artikel 13, stk. 4, i forordning (EØF) nr. 2131/93 fastsættes sikkerhedsstillelsen for buddet til 10 EUR/t.
   Artikel 4
   1.   Fristen for indgivelse af bud til den første dellicitation udløber den 23 november 2005 kl. 15 (Bruxelles-tid).
   Fristen for indgivelse af bud til de følgende dellicitationer udløber hver onsdag kl. 15 (Bruxelles-tid), bortset fra onsdag den 28. december 2005, 12. april 2006 og 24. maj 2006, fordi der i disse uger ikke afholdes licitation.
   Fristen for indgivelse af bud til den sidste dellicitation udløber den 28. juni 2006 kl. 15 (Bruxelles-tid).
   2.   Buddene skal indgives til det tjekkiske interventionsorgan på nedenstående adresse:
   
               Státní zemdlský intervenční fond
            
         
               Odbor rostlinných komodit
            
         
               Ve Smečkách 33
            
         
               CZ-110 00 Praha 1
            
         
               Tlf. (420) 871 667/403
            
         
               Fax (420) 296 806 404.
            
         Artikel 5
   Det tjekkiske interventionsorgan underretter Kommissionen om de modtagne bud senest to timer efter udløbet af fristen for indgivelse af bud. Meddelelsen sendes elektronisk i det format, der er vist i bilaget.
   Artikel 6
   Kommissionen fastsætter minimumssalgsprisen eller beslutter ikke at antage nogen af de indkomne bud efter proceduren i artikel 25, stk. 2, i forordning (EF) nr. 1784/2003. Hvis buddene vedrører det samme parti og en større samlet mængde end den disponible mængde, kan fastsættelsen ske særskilt for hvert parti.
   For de bud, der svarer til minimumssalgsprisen, kan der samtidig fastsættes en tildelingskoefficient for de tilbudte mængder.
   Artikel 7
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. november 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 270 af 21.10.2003, s. 78. Ændret ved forordning (EF) nr. 1154/2005 (EUT L 187 af 19.7.2005, s. 11).
   
      (2)  EFT L 191 af 31.7.1993, s. 76. Senest ændret ved forordning (EF) nr. 749/2005 (EUT L 126 af 19.5.2005, s. 10).
   
      BILAG
      Løbende licitation med henblik på salg af 31 185 t majs fra det tjekkiske interventionsorgan
      Formular (1)
      
      (Forordning (EF) nr. 1845/2005)
      
                  1
               
               
                  2
               
               
                  3
               
               
                  4
               
            
                  Nummerering af de bydende
               
               
                  Partiets nr.
               
               
                  Mængde
                  (t)
               
               
                  Tilbudt pris
                  EUR/t
               
            
                  1
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
            
                  osv.
               
               
                   
               
               
                   
               
               
                   
               
            
         (1)  Sendes til GD AGRI (D2).